بویله مستم
بویله مستم بیلمه زم کی می ندیر مینا ندیر
گل ندیر بلبل ندیر سنبل ندیر صحرا ندیر
اود دوتوب جانیم سراسر یاندی آمما بیلمدیم
دیل ندیر دلبر ندیر باشیم ده بو سودا ندیر
بیلمدیم عمرومده هرگزکفروایمان هانسی دیر
احمد ومحمود کیم دیرعیسی وموسی ندیر
طره هاتی قوی کناره رقصه گل دیوانه وار
گل خرابات ایچره گوربوشورش وغوغا ندیر
درد صافی گوزله مک وقتی دگیل ساقی آمان
شیشه وئر پیمانه وئر ساغر ندیر صهبا ندیر
دور گوزون قوربانیم مستانه گل رندانه وئر
چوخ دئمه جمشید دن اسکندر و دارا ندیر
یئتدی عمرون آخره سن بیر نباتی بیلمه دین
کیمدی بو گوزدن باخان یا دیلده بو گویا ندیر
Filed under: باشقا شاعیرلر,تورکی شعرلر Türkcə şeirlər | Tagged: مستم,آذربایجان شعرلری,تورکی شعر,شعرلر |
ara_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab